tomron87/hebrew-wikipedia-sentences-corpus huggingface dataset:
באותה שנה יצאה הלהקה לסיבוב הופעות של כשלושה חודשים ביחד עם Iron Maiden, והופיעה בפסטיבל המטאל "דינמו", בהולנד.
לאחר הוצאת אלבום זה, יצאה הלהקה לסיבוב הופעות נוסף ברחבי אירופה, ביחד עם להקת Cathedral.
שנה אחר כך, ב-1997, יצאה לשני סיבובי הופעות, הראשון באירופה עם להקת Sentenced, והשני בארצות הברית עם להקת Dio.
סיבוב ההופעות בארצות הברית בוטל מספר שבועות לפני סיומו, לאחר שריק מיה, המתופף של הלהקה, נדבק במחלה ונאלץ לעזוב את הלהקה לגמרי.
מיה הוחלף על ידי ביל לוא הקנדי, מתופפה של להקת Dominion, והחלה הקלטתו של האלבום החמישי, אשר יצא לאור ב-1998.
באותו זמן, מרטין פאוול, הקלידן והכנר, עזב גם הוא את My Dying Bride, והצטרף ללהקת Anathema, שם ניגן על קלידים בהופעותיה.
זמן קצר לאחר יציאתו לאור של האלבום החמישי, עזבו את הלהקה ביל לוא וקאלבין רוברטשואו.
ללוא נגמרה הויזה באנגליה, והוא נאלץ לעזוב.
לוא הוחלף על ידי מתופפה לשעבר של להקת Anathema, שון סטילס, ורוברטשואו הוחלף על ידי הגיטריסט האמיש גלנקרוס.
האוסף, ששמו הוא Meisterwerk, היווה שני תקליטורים עם הקלטות נדירות, דמואים מוקדמים, שירים שהוקלטו בהופעות, וקטע וידאו אחד.Meisterwerk I יצא באוקטובר 2000, ו-Meisterwerk II'' יצא זמן קצר לאחר מכן, בינואר 2001.
הלהקה המשיכה בפעילותה והוציאה אלבומים נוספים עד היום ורוב מקימיה נשארו חברים בה.
Mutter (מגרמנית: "אֵם") הוא אלבומה השלישי של להקת ה-NDH הגרמנית רמשטיין.
האלבום יצא ב-2 באפריל 2001. על עטיפת האלבום מופיע צילום של פנים של עובר מת.
האלבום נמכר בלמעלה מ-600 אלף עותקים בגרמניה והגיע למעמד של אלבום פלטינה כפול.
שישה שירים מתוך האלבום יצאו כסינגלים, מספר הסינגלים הגבוה ביותר שהוציאה הלהקה מאלבום אחד.
Sonne (בעברית: שמש) הוא הסינגל הראשון שיצא מתוך האלבום.
השיר נקרא במקור "קליצ'קו" על שמו של המתאגרף ויטלי קליצ'קו ובוצע בהופעות של הלהקה במהלך שנת 2000. השיר עבר שינויים רבים עד ליצירת הגרסה הסופית שהופיעה באלבום.
בקליפ לשיר נעשה בהשראת הסרט שלגיה ושבעת הגמדים של אולפני וולט דיסני.
חברי הלהקה נראים כגמדים הכורים זהב עבור שלגיה, אותה מגלמת השחקנית הרוסייה יוליה סטפנובה.
תאריך יציאה: 12 בפברואר 2001
Links 2-3-4 (בעברית: שמאל 2-3-4) הוא הסינגל השני שיצא מתוך האלבום.
השיר נכתב כתגובה להאשמות שהופנו כלפי הלהקה על היותה בעלת אוריינטציה ימנית-פשיסטית.
הפזמון רומז לשירו של ברטולט ברכט "Einheitsfrontlied", שנכתב על המפלגה הקומוניסטית של גרמניה בשנות השלושים.
הקליפ לשיר נעשה באנימציה ממוחשבת תלת־ממדית ומדמה מאבק של קן נמלים נגד פלישה של חיפושיות.
Ich will (בעברית: אני רוצה) הוא הסינגל השלישי שיצא מתוך האלבום.
הסינגל יצא בגרמניה יום אחד לפני פיגועי 11 בספטמבר ולכן לא שודר בתחנות רבות.
בקליפ לשיר נראים חברי הלהקה כשהם נכנסים לסניף בנק ומבצעים בו שוד.
לאחר ביצוע השוד צועדים חברי הלהקה אל מחוץ לבנק, המוקף באנשי יחידות מיוחדות של המשטרה ואנשי תקשורת המקבלים אותם בקריאות אהדה.
בהמשך הסרטון הם נראים יורדים אוטובוס לבושים במדי אסירים ומובלים על ידי שומרים חמושים על פני שטיח אדום.
הם מגיעים לפודיום בו הם מקבלים את פרס "מצלמת הזהב,, המקבילה הגרמנית לפרס האמי האמריקאי.
תאריך יציאה: 10 בספטמבר 2001
Mutter (בעברית: אמא), שיר הנושא מתוך האלבום, הוא הסינגל הרביעי שיצא.
השיר מבוסס על חוויות הילדות של טיל לינדמן וריכרד קרוספה והיחסים הלא-שמחים שהיו לשניים עם אמותיהם.
השיר מספר על ילד שלא נולד בלידה טבעית, אלא נוצר כתוצאה מניסוי ועל כן אין לו אבא ואמא אמיתיים.
הילד מתכנן להרוג את האמא ש"מעולם לא ילדה אותו" ואת עצמו.
הוא מצליח להרוג את האם, אך נכשל בהתאבדות ונותר בעל מום.
הילד מתחנן לעזרה, אך לא מקבל תשובה מצד אימו המתה.
(בעברית: פתח באש!) הוא הסינגל החמישי שיצא מתוך האלבום.
השיר נכלל בפסקול הסרט xXx והפך להיות אחד השירים המוכרים ביותר של הלהקה.
הקליפ לשיר הופק על ידי רוב כהן, מפיק הסרט והופץ ל-MTV שכחלק מפעולות הקידום של הסרט.
Mein Herz brennt (בעברית: ליבי בוער) הוא הסינגל האחרון שיצא אחת עשרה שנים וחצי לאחר צאת האלבום המקורי.
הסינגל יצא במסגרת קידום אלבום האוסף "Made in Germany 1995–2011" בו נכלל.
בסינגל הופיע השיר בשתי גרסאות: הגרסה המקורית וגרסת פסנתר.
לכל אחת מהגרסאות הופק קליפ שונה, הקליפים יצאו לשידור בהפרש של שבוע אחד מהשני.
ריכרד קרוספה-ברנשטיין – גיטרה חשמלית
פאול לאנדרס – גיטרה חשמלית
אוליבר "אולי" רידל – גיטרה בס
כריסטופר "דום" שניידר – תופים
כריסטיאן "פלאקה" לורנץ – קלידים
קירה לי לינדמן (Khira Li Lindemann) – שירה (שיר 7)
אולסן אינוולטיני (Olsen Involtini) – נגינה (שירים 1,6,11)
אולף קרוקנברג (Ulf Kruckenberg) – מהנדס
דירק רודולף (Dirk Rudolph) – עיצוב עטיפה
דניאל & גאו פוקס (Daniel & Geo Fuchs) – צילומים
My Beautiful Dark Twisted Fantasy (בתרגום חופשי לעברית: הפנטזיה המעוותת האפלה והיפה שלי) הוא אלבום הסטודיו החמישי של אמן ההיפ הופ האמריקאי קניה וסט.
ההקלטות לאלבום, ששוחרר בנובמבר 2010, התקיימו בעיקר באולפני "Avex" בהונולולו, הוואי, במהלך 2009–2010. על ההפקה אחראי וסט ועוד מספר מפיקים שונים, כולל ריזה, ג'יי זי ומייק דין, בין היתר.
לאחר הפסקה זמנית בקריירה שלו, עבד וסט על האלבום באמצעות פיתוח קהילתי שמעורבים בו מוזיקאים שונים ומפיקים שתרמו רבות באופן קולקטיבי בשירי האלבום.
האלבום הגיע למקום הראשון במצעד הבילבורד 200 בהופעת הבכורה שלו, כשמכר מעל 496,000 עותקים בארצות הברית בשבוע הראשון לצאתו.
הוא הגיע למקומות מכובדים במצעדים בינלאומיים והניב 4 סינגלים, שזכו להצלחה במצעדי הסינגלים השונים.
עם השקתו, קיבל My Beautiful Dark Twisted Fantasy שבחים כלליים ממבקרי המוזיקה, על הסגנון המוזיקלי המגוון, איכות הייצור המפוארת, וכן הדיכוטומיה בין שיריו ונושאיו של וסט.
האלבום גם הוכתר בתור האלבום הטוב ביותר של שנת 2010 על פי סקרים וביקורות רבות בסוף השנה.
האלבום הגיע למעמד פלטינה בארצות הברית, ומכר בסביבות 1,200,000 עותקים ברחבי ארצות הברית.
האלבום זכה בפרס גראמי לאלבום הראפ של השנה.
רעיון האלבום היה יזום מרצון עצמי של וסט בהוואי, לאחר תקופה של מחלוקת חזותית בדמותו של וסט, משפטית וציבורית, בין מצב נפשי מותש באותו זמן.
לאחר מכן אמר וסט כי העייפות שלו מהעבודה הרבה הובילה למעשה ההתפרצות השנוי במחלוקת שלו בשנת 2009 בטקס חלוקת פרסי ה-VMA ב-MTV.
בזמן התגובות השליליות שקיבל וסט בעקבות האירוע, סיור ההופעות שלו עם הזמרת ליידי גאגא בקידום האלבום שלו, 808s & Heartbreak, בוטל ב-1 באוקטובר 2009 ללא סיבה.
זמר ההיפ הופ ביג שון, שבחברת התקליטים GOOD Music, היה הראשון שהכריז כי כותרת האלבום תהיה Good Ass Job.
ב-24 ביולי 2010, הופיעה בבלוג של קניה וסט כרזה בשם My Dark Twisted Fantasy Trailer.
ב-28 ביולי 2010, הודיע וסט דרך הטוויטר כי שמו של האלבום הוא כבר לא Good Ass Job, והשם הרשמי של האלבום, My Beautiful Dark Twisted Fantasy הוכרז ב-5 באוקטובר 2010.
הוצאותיו של וסט על האלבום היו כ-3 מיליון דולרים בהקלטות בחברת ההקלטות Def Jam.
אמנים שונים דיווחו כי השתתפו בפגישות האלבום, בזמן זה או אחר, ביניהם ביג שון, פושה טי, ריק רוס, ניקי מינאז', צ'ארלי ווילסון, דוולה, T.I., דרייק, סוויז ביטס, קיד קאדי, קומון, ליל ויין, אמינם, ג'יי זי, ג'ון לג'נד, ריהאנה, ביונסה נואלס, אלטון ג'ון ועוד מספר אמנים מפורסמים.
האלבום משלב אלמנטים מוזיקליים מכל ארבעת אלבומיו הקודמים של וסט.
סיימון לוינסון מהמגזין האמריקאי Entertainment Weekly כתב כי כל אלבומיו הדומים של וסט "חוזרים ונשנים בנקודות שונות" באלבום זה, כלומר "הנשמה המפוארת של האלבום The College Dropout", "ההדר הסימפוני של Late Registration", "הברק של Graduation", ו"ההתשה הרגשית של 808s & Heartbreak".
ריאן דומבל מהאתר Pitchfork Media כתב כי "מבחינה מוזיקלית, האלבום ממשיך במידה רבה את המקום שבו Graduation עזב ב-2007 בהיפ הופ המקסימלי שבו, עם הבזקים מהסימפולים באלבום The College Dropout והמכשור בסגנון הבארוק של Late Registration בצורה חלקה".
עורך אתר Allmusic אנדי קולמן ראה באלבום כ"השיא" מתוך אלבומיו, בזמן שציין כי "הוא אינו מספיק לצייר את המאפיינים של כל אחד מהם.
לפעמים הוא הפתיל אותם ביחד בו זמנית.
כתוצאה מכך, השכבות הקוליות והרגשיות לעיתים קרובות קשות לחילוץ ולפירוט".
קלמן מצא בשיר All of the Lights כנציג ביותר של האלבום, ה"מכיל אלמנטים מנוגדים וראוותנות מטורפת".
My Beautiful Dark Twisted Fantasy, בשונה מאלבומיו הקודמים, מתרכז יותר בקניה עצמו ומושך תשומת לב יותר מהופעות האורח שבו.
אלון עוזיאל, מאתר וואלה, כתב כי "My Beautiful Dark Twisted Fantasy הוא אלבום ההיפ-הופ הטוב ביותר של השנים האחרונות.
זו הפעם הראשונה שקניה מצליח להיות ראפר על אמת, ולא סתם מפיק מוצלח.
בשלושת אלבומיו הראשונים, וסט הסתתר מאחורי פומפוזיות ו/או הופעות אורח שגנבו את תשומת הלב."
מגזין הרולינג סטון העניק ל-My Beautiful Dark Twisted Fantasy ביקורות ודירוג של 5/5 כוכבים, והפך לאלבום השני של וסט שמקבל דירוג זה אחרי Late Registration.
האלבום זכה גם לדירוג של 5/5 כוכבים ממגזין סלנט, ולדירוג של 10/10 מאתר Pitchfork Media.
האלבום קיבל גם דירוג של 4/5 כוכבים מעיתון הגארדיאן, ודירוג של 4/5 כוכבים מ-Allmusic.
אנטרטיינמנט ויקלי נתן לאלבום ציון A.
המילים של My Beautiful Dark Twisted Fantasy עוסקות בדקדנס, רוממות, אסקפיזם, מין, עושר, רומנטיקה, האדרה עצמית וספק עצמי.
הוא כולל גם התייחסות פתוחה יותר לשתיית אלכוהול וסמים מאשר באלבומיו הקודמים של וסט.
נייתן רבין מעיתון The A.V.
Club תיאר אותו כ"מצחיק ואפל, מופנם באומץ ואובססיבי לתהילה כדרכו האופיינית".
עיתונאי המוזיקה שון פנסי, השווה את המבנה התמטי של אלבום זה לטרגדיה יוונית, "דברים מתחילים לקרוס, והם נגדעים...
אלכס דני, מהמגזין NME ביקר את האלבום כ"אגוצנטרי עד בחילה לסירוגין, מלא חרטה, נבון, מטופש ולעג עצמי".
מסאי המוזיקה רוברט כריסטגאו מצא את הנושאים של חוסר ביטחון וחוסר ודאות באלבום בתור "הלב של וסט, הסיבה שהוא כל כך מינורי", וציין את הרצועות Hell of a Life ו-Runaway כדוגמאות.
השיר Dark Fantasy, למרות שלא יצא כסינגל, הגיע למקום ה-60 במצעד ה"בילבורד הוט 100" ולמקום ה-67 במצעד ה"קנדה הוט 100".
האלבום הגיע למקום הראשון במצעד הבילבורד 200, כשמכר מעל 490,000 עותקים בשבוע הראשון לצאתו.
בינואר 2011 הגיע למעמד אלבום פלטינה כשמכר מעל 1,000,000 עותקים בארצות הברית.
הרצועה הראשונה באלבום, Dark Fantasy, מתחילה עם סיפור שניקי מינאז' מציגה במבטא אנגלי, המשמש סיפור מחודש של העבודה הפואטית המחודשת של רואלד דאל לסינדרלה.
השיר מציג דקדנס והדוניזם באלבום.
מילותיו של וסט בשיר מכילות הפניות מוזיקליות פופולריות שונות, כולל לשיר Mercy Mercy Me (The Ecology) של מרווין גיי, למכונית הספורט למבורגיני מורצ'יילאגו, הראפר נאז, מעצבת האפנה פיבי פילו, השיר Sex on Fire של קינגס אוף ליאון, "אגדת סליפי הולו", הזמרת ליאונה לואיס ודמות הטלוויזיה סטיב ארקל.
הפזמון הוא סמפול מהשיר In High Places של מייק אולדפילד.
השיר All of the Lights נפתח בהתייחסות קצרה למותו של מייקל ג'קסון, ולאחריו מציג סיפור של דמות אדם שמתעלל באהובתו, מגיע לכלא, מכה את החבר החדש שלה (במילותיו "נאלצתי לשלוח אותו לאוניברסיטת הגטו"), אך לאחר ריצוי מאסר הוא מתקן דרכיו, נלחם על להחזיק בעבודה ומבכה את היעדרו מחיי הילדה שלו.
כמו טקסטים אחרים של וסט, השיר מטיף לאחיו השחורים לקחת את עצמם בידיים ולקדם את חייהם.
עבור השיר גייס וסט 11 זמרים אורחים, כולל את אלישיה קיז, טוני ויליאמס, אלי ג'קסון, קיד קאדי, פרגי, ג'ון לג'נד, אלטון ג'ון שגם מנגן בפסנתר לכל אורך השיר, וריהאנה ששרה חלק מרכזי בשיר, כולל את הפזמון.
השיר Devil in a New Dress, שבנוי על סימפול משיר הסלואו ג'אם של סמוקי רובינסון "Will You Love Me Tomorrow", מכיל מילים על תשוקה, עוגמת נפש ודימויים מיניים ודתיים.
הוא השיר היחידי באלבום שלא הופק על ידי וסט, אך מאפיין אותו בסגנון סמפול שירי הנשמה בשינוי הקצב לאיטי והקול לגבוה.
לקראת סופו הנגינה פוקוס הנגינה עובר לגיטרות חשמליות - והשיר נפסק בפתאומיות באופן לא צפוי.
ומסתיים בורס מדהים ביופיו של ריק רוס המדבר על אותם דימויים ומיניות של אותו שיר.
בסינגל Runaway המנגינה המרכזית היא מוטיב הפסנתר הבסיסי הכולל סדרה מתמשכת יורדת.
סימפול המשפט "look at ya " המהדהד בן צדדי הרמקולים המנסה לשדר לשומע תחושות שמקיפים אותו בבידוד ובזעם.
מילות השיר הן ביקורת עצמית המשקפת על אישיות המספר ועל פגמי אישיות.
קניה מדבר על אישיותו ומסביר שפשוט ככה הוא, וממליץ לאנשים לברוח (runaway) ממנו, פושה טי נכנס באחד הורסים הטובים באלבום כולו ומנסה להצטייר כדושבג רציני שקונה את המאהבות שלו.
כמו שירים רבים באלבום השיר מכיל בסופו "הפתעה" מוזיקלית, כאשר נשמע אות מעבר ואחריו השיר נמשך בנגינת כינורות ושירה של וסט דרך אפקט הAuto-Tune, בטכניקה המאפיינת את העבודה שלו ב-808's and Heartbreak.
בהשראת מערכת יחסים בת שנתיים עם הדוגמנית אמבר רוז, השיר Hell of a Life מכיל סמפול רוק מלהקת בלאק סבאת' וסיפור פיוטי על נישואים עם כוכבת פורנו.
הרצועה האחרונה באלבום, Lost in the World, מכילה סמפול משירו של בון אייבר, Woods.
בסוף השיר יש מעבר לרצועה Who Will Survive in America, שמשמש את הקודה באלבום, והיא בנויה על סמפול מקטע של גיל סקוט הרון, Comment No.
1. בחלקו של סקוט הרון מועברים קטעים בוטים וסוריאליסטיים כשהוא מדבר על חוויה אפריקאית-אמריקאית ועל האידיאליזם הכושל של החלום האמריקאי.
הנאום המקורי של סקוט הרון, אשר מתח ביקורת על מהפכת תנועות הנוער בשנות ה-60 שלא הצליחה לזהות את הצרכים הבסיסיים של הקהילה האפריקאית-אמריקאית, נערך בגרסה מצומצמת ב- Survive in America, שעפ"י המבקר גרג קוט "שומר על המהות של גבר אפריקני אמריקאי שמרגיש מנותק מארצו ומהתרבות שלה".
לעומת זאת, המבקר שון פנסי מפרש את הרצועה בתור "הבהרה סופית רצינית מדי לאלבום שמתרכז יותר בסיוטים העצמיים הקטנים מאשר דחיות חברתיות כואבות".
ב-17 באוקטובר 2010, הודיע וסט דרך הטוויטר כי My Beautiful Dark Twisted Fantasy יידחה במספר חנויות עקב עטיפת האלבום.
יצירות האמנות (דיוקנים שצייר ג'ורג' קונדו) מציג את וסט יושב בפיסוק רגליים כשמעליו נקבה חסרת ידיים בעלת כנפיים לבנות (עוף חול).
שתי הדמויות מוצגות בעירום, וישבנה הפטמה של הנקבה חשופים.
בהמשך אמר וסט כי רצה שתמונת האלבום תהיה מצונזרת.
הציור ממורכז עם גבול דק צהוב ברקע אדום.
הגרפיקה של האלבום מלווה לאורך האלבום לכאורה את נושאיו, בדומה לסרט המוזיקלי של וסט "Runaway", שאורכו כ-35 דקות.
על פי ראיון בחדשות MTV, העטיפה היא אחת מ-5 עטיפות שונות הכלולות באלבום עם רכישתו.
בעטיפה האלטרנטיבית מופיע איור של בלרינה שצייר קונדו, והוא מופיע באתר Amazon בדף הזמנת האלבום מראש.
העטיפה האלטרנטיבית הייתה אמורה להיות העטיפה המקורית לסינגל Runaway, אך וסט השתמש בתצלום של בלרינה במקום.
וסט וקונדו נפגשו למשך כמה שעות שבו הקשיבו להקלטותיו של וסט, וימים ספורים אחר כך יצר 9 ציורים עבור האלבום, שניים מהם היו פורטרטים של וסט.
אחד תקריב קיצוני בעל עיניים לא תואמות וארבעה סטים של שיניים, והשני הראה את ראשו כרות עם כתר על לוח אבן לבן משופד בחרב.
גם ציור הבלרינה הסובלת מהפרעות עיכול בחצאית השחורה, ציור של כתר וחרב ידי עצמם בנוף הדשא, וסצנה של איש שחור עירום על מיטה כשעליו נמצא יצור נשי לבן עירום בעל כנפיים וזנב ארוך, שנבחר על ידי וסט לעטיפת האלבום.
My Beautiful Dark Twisted Fantasy זכה לשבחים וביקורות רבים עם צאתו, האלבום בעיקר דובר ברוב חברות התקשורת והופיע בכל המגזינים.
לפי האתר Metacritic, אשר משקלל את הציון הממוצע לפי ביקורות ודירוגים ממבקרים נבחרים, האלבום דובר ביותר מ-100 ביקורות על ידי פרסומים מקצועיים.
האלבום קיבל ממוצע של 94, מתוך 45 ביקורות.
אשר אוסף ביקורות אלבומים ממגזינים, אתרים ועיתונים נתן לאלבום את הדירוג 8.8 מתוך 10, בהתבסס על הביקורות הרבים והמעורבים שקיבל האלבום.
הסקירה שנערכה בנובמבר 2010 על ידי אנדי גיל ממגזין האינדפנדנט הלל את האלבום וכינה אותו כ"אחד המאמצים הצעירים והגרנדיוזיים ביותר של הפופ בשנים האחרונות, אקסטרווגנזה מוזיקלית ללא מעצורים שבה כל רעיון של טעם טוב נזנח בפתח".
אן פאוורס, כותב המגזין של לוס אנג'לס טיימס בתחום המוזיקה, תיאר את האלבום כ"דמוי פיקאסו, ממלא את המנדט הקוביסטי של ארגון מחדש של צורה, מרקם, צבע וחלל כדי להציע דרכים חדשות לראות דברים".
האלבום גם נקרא כהאלבום המפואר ביותר של ווסט בביקורת שנערכה על ידי העיתונאי דויד בראון ממגזין טיים, אשר טענו כי "מי שאמר שזה הוכיח שוב כי מעט אמנים אחרים חלקו את יכולתו לשלב באלמומם של אלמנטים מגוונים".
דן וידל ממגזין האמריקאי Urb הדגיש כי "היכולת של הראפר (של קניה ווסט) להוציא את המיטב ממשתפי הפעולה שלו, ומציאה את זה דומה לעבודתו של מיילס דייוויס".
ממגזין רולינג סטון, רוב שפילד כינה את האלבום "האלבום הטוב ביותר וההשראה ביותר של ווסט עד כה, וטען כי אף אמן אחר לא הקליט מוזיקה ככהה או כבלתי מוזרה, והוסיף כי ווסט העביר את עצם המוסכמות שהקים למוזיקת ראפ ופופ של חמש השנים האחרונות".
מבקר המוזיקה מאתר האינטרנט Sputnikmusic, אשר מסקר את אלבומי המוזיקה, ג'נינג פרימן, ראה בזה "האלבום הראשון בו הוא באמת עמד בפוטנציאל שלו מכל הבחינות - כראפר, ככותב מילים, ככותב שירים".
שון פנסי ממגזין וילג' ווייס, מצא כי "האלבום מכריע ומופק במיומנות בגלל הדרך בה כל שיר עובר כמו קצת לילה ארוך לבוקר המטושטש שאחרי".
MSN מוזיקה, ציין את האלבום כ"חזרה מכה בעולם" לווסט".
כתב העת פיצ'פורק העניק לאלבום את הדירוג של 10 מתוך 10, האלבום עם הציון הגבוה ביותר מאז אלבומיהם של ווילקו, Yankee Hotel Foxtrot בשנת 2002.
חלק מהביקורות היו מוסמכים יותר בשבחם.
עבור קיטי אימפייר ממגזין הבריטי הגרדיאן, הייתה ביקורתית יותר מילות השיר של ווסט מכנות נשים "תפיסות כסף חסרות רחמים" על "הרקולאי" אחרת ו"פגום כמעט-ראשי".
ככל שהאגו והשאיפה מתנפחים, כך גם הערעור, הדוחה, והכי חשוב - ההמצאה".
לקראת סוף שנת 2010, מבקרי מוזיקה וכתבי עת רבים הכלילו את My Beautiful Dark Twisted Fantasy במספר רשימות שפרסמו גופי תקשורת שונים לסיכום האלבומים הטובים ביותר לשנת 2010. בפרט, האלבום הוכתר כאלבום הטוב ביותר של השנה ברשימות שפרסמו מגזין טיים, מגזין רולינג סטון, בילבורד, Slant Magazine, פיצ'פורק, וספין.
האלבום My Beautiful Dark Twisted Fantasy נבחר על ידי הצבעה דרך Pazz & Jop על ידי מגזין וילג' ווייס אשר סוקר את האלבומים העכשוויים השנתיים של מהדורות המוזיקליות המובילות, עבור האלבום הטוב ביותר לשנת 2010, בפער עצום בפעם הראשונה בהיסטוריית הסקרים.
הסינגלים "Power", "Runaway", ו-"Monster" דורגו בעשירייה הפותחת של הרשימת "הלהיטים הטובים ביותר לשנת 2010 על ידי Pazz & Jop's".
Metacritic, שאוסף ביקורות על אלבומי המוזיקה, קרא לאלבום "האלבום עם ההפקה הטובה ביותר לשנת 2010" ולאלבום השישי ממיטב האלבומים המקוריים משנות העשרים של שנות ה-20, עם 15 ביקורות מקצועיות לפחות.
האלבום My Beautiful Dark Twisted Fantasy לאחר מכן הופיע גם ברשימות עשור וכל הזמנים של האלבומים הטובים ביותר.
בשנת 2012, מגזין קומפלקס כלל את האלבום ברשימתם "25 אלבומי הראפ הטובים ביותר מעשור האחרון אשר מגיעים להם סטטוס קלאסי".
שנה לאחר מכן, בשנת 2013, המגזין העניק לו את התואר "האלבום ההיפ-הופ הטוב ביותר מחמש השנים האחרונות".
בנוסף לכך, האלבום נכלל גם בספר 1001 אלבומים שאתה חייב לשמוע לפני שאתה מת.
הרשימה מסתיימת כאן כיוון שכאן בעצם העשור התחיל.
כריסטגאו לאחר מכן דירג את האלבום במקום השמיני ברשימת "האלבומים הטובים ביותר של העשור", וטען ש"האלבום השאיר חותם של מצוינות".
מבקרי מוזיקה רבים מכתב העת היומי הגרידאן דירגו את האלבום ואת שיריו של קניה מתוכו.
בבחירתו של בן תומפסון, האלבום דורג בראש הרשימה 10 האלבומים הטובים ביותר לשנת 2010, על פי בחירתו תומפסון, והרצועה "Runaway" מתוך האלבום דורגה במקום השני ברשימת 5 הרצועות המובילים ביותר לשנת 2010 על פי בחירותו של בן.
כריס סלמון, דירג את האלבום במקום השישי והרצועה "Runaway" במקום הראשון.
מבקר המוזיקה פול מקינס דירג את האלבום במקום השני ברשימתו, ואת הרצועה "All Of The Lights" במקום הרביעי ברשימת 5 הרצועות המובילים ביותר לשנת 2010. טום יואינג אחד מן מבקרי המוזיקה של מגזין הגרידאן לא הכליל ברשימתו את האלבום, אך הרצועה "Runaway" דורגה במקום החמישי.
וויל דין גם מהגרדיאן הכליל את האלבום במקום הראשון ואת הרצועה "All of the Lights" במקום השלישי.
האלבום My Beautiful Dark Twisted Fantasy היה האלבום המסוקר והמדורג ביותר אשר מגזין הגרדיאן דירגו אותו, סך הכל 10 מבקרי מוזיקה.
מבוסס גם על דירוגים, Acclaimed Music הכליל ברשימתם את האלבום My Beautiful Dark Twisted Fantasy במקום ה-26 ברשימת "האלבומים המבוקרים ביותר בהיסטוריה, האלבום ההיפ-הופ השלישי עם הדירוג הגבוה ביותר.
מגזין טיים הכליל את השיר ברשימתם "10 הדברים הטובים ביותר שקראו בשנת 2010" תחת 10 הקאמבקים הטובות ביותר לשנת 2010. העיתונאים וחוקרי המוזיקה ממגזין Access Hollywood הכלילו כל אחד ברשימתם את האלבום; אלכס בנדי במקום השני, אאוחניה מונזון הכלילה את האלבום במקום הראשון, ברינה חוס הכלילה במקום השלישי.
Club1המוזיקה הטובה ביותר לשנת 20102010150 האלבומים האהובים ביותר של העשור השני2019The Sydney Morning Herald110 האלבומים הטובים ביותר של העשור2019
בגרסת ה-iTunes ישנו שיר בונוס נוסף - See Me Now (עם ביג שון, ביונסה וצ'ארלי ווילסון)
"My Favorite Things" (בעברית: "הדברים החביבים עליי ביותר") הוא שיר מהמחזמר "צלילי המוסיקה" מאת ריצ'רד רוג'רס ואוסקר המרשטיין, שנכתב על ידי המרשטיין והולחן על ידי רוג'רס.
השיר בוצע והוקלט לראשונה במחזמר הראשון בברודוויי בשנת 1959, בביצוען של מרי מרטין ופטרישה ניוואי.
הגרסה הנודעת ביותר הופיעה בסרט "צלילי המוסיקה" משנת 1965 המבוסס על המחזמר, בבימויו של רוברט וייז, ובוצעה על ידי השחקנית הראשית ג'ולי אנדרוז.
במחזה המקורי, השיר מופיע כאשר הנזירה מריה, הדמות הראשית, נמצאת במשרדה של אם המנזר, בטרם היא נשלחת לטפל בילדי משפחת פון טראמפ.
אולם בגרסת הסרט מ-1965, מריה שרה את השיר לילדי המשפחה בחדר המיטות בזמן סופת רעמים, במקום השיר The Lonely Goatherd (בתרגום חופשי: "הרועה הבודד") שיועד לקטע זה במקור והועבר לקטע אחר בסרט.
השינוי אומץ בעיבודים מאוחרים נוספים.
השיר מציג רשימה של דברים מוחשיים בהקשר יומיומי (למשל: טיפות גשם על ורד, שפמפם של חתלתול, כרוכית תפוחים פריכה) האהובים על הדמות השרה את השיר, אשר מחשבה עליהם בזמנים קשים מקלה את הרגשתה הרעה של הדמות השרה, בכך שהם מעוררים נחמה או יוצרים הסחה מפני הפחד הפוקד אותה.
השיר תורגם לעברית מספר פעמים.
התרגום הראשון ככל הנראה היה של עפרה אליגון תחת השם "אלו דברים שעלי אהובים", בביצוען של רבקה רז ועדנה גורן.
כיום תרגום רווח הוא של אבי קורן, תחת השם "הדברים שאותי משמחים", עבור הגרסה הישראלית של המחזמר מ-1995, בבימויו של מנחם גולן ובכיכובה של חני נחמיאס.
השיר בוצע על ידי נחמיאס (בתפקיד מריה) יחד עם דינה גולן (בתפקיד אם המנזר, במסגרת הסצנה המקורית במחזה).
לשיר עשרות גרסאות כיסוי בשפות שונות.
אחת הגרסאות החשובות הייתה גרסת ג'אז אינסטרומנטלית מאת ג'ון קולטריין שפורסמה לראשונה בשנת 1961. השיר בעיבודו האינסטרומנטלי היה לחלק מייצג ברפרטואר של קולטריין, ולפחות שמונה עשר מביצועי השיר הוקלטו ונכללו באלבומים.
כמו רבים משירי מחזות הזמר, גם My Favorite Things היה לסטנדרט ג'אז, ובוצע על ידי אמני ג'אז רבים, ביניהם שרה ווהן, גראנט גרין, דייב ברובק, ג'ון מקלפלין, קני בורל, בראד מלדאו, אל ג'ארו ורבים נוספים.
השיר זכה לעיבודים רבים ובתקופות שונות גם במוזיקה הפופולרית, מחוץ לסוגת הג'אז.
מילות השיר, שבחלקן קיים הקשר חורפי ועיבוד המחזה בו השיר מבוצע בזמן סופת רעמים, גרמו לשיר להיות פופולרי בזמן חג המולד ולהיות מזוהה עמו.
השיר נכלל בעשרות אלבומים בנושא חג המולד (למשל, בביצועם של ברברה סטרייסנד, טוני בנט, קני רוג'רס, הקרפנטרז, בארי מנילו, קלי קלרקסון, מרי ג'יי בלייג' ורבים נוספים).
השיר "" של הזמרת אריאנה גרנדה (2019) מבוסס על המנגינה של "My Favorite Things" והמילים רומזות אליו.
Mutter הוא מנהל החלונות של ממשק GNOME Shell המופיע כברירת מחדל ב־GNOME גרסה 3, והחליף את קודמו Metacity.
Mutter משתמש בספרייה של ערכת הכלים Clutter ותומך גם ב־OpenGL.
Mutter יכול לתפקד כמנהל חלונות עצמאי בשולחנות עבודה מבוססי GNOME, וקיים כברירת מחדל משחרור גרסה 3.0. המנהל מהווה תשתית לתוספים גרפיים וחזותיים רבים בשולחן העבודה.
MyBB היא תוכנה פופולרית להקמת פורומים המופעלת באמצעות קוד פתוח.
המערכת כתובה בשפת PHP ומשתמשת בבסיס הנתונים MySQL.
המערכת תורגמה לעשרות שפות על ידי מתנדבים מרחבי העולם.
גרסה 1.0, 1.1 - הופצה לראשונה בשם DevBB בשנת 2002 על ידי כריס בולטון.
רק כשנתיים מאוחר יותר, המערכת הופצה בשמה הנוכחי כיום MyBB, ב־10 בדצמבר 2003. בתאריך ה-9 במרץ 2006, שוחררה גרסה 1.1. הגרסה האחרונה של אותה הסדרה היה 1.1.8, עדכון אבטחה אשר פורסם ב-20 באוגוסט 2006.
גרסה 1.2 - ב-2 בספטמבר 2006, שוחררה MyBB 1.2 עם קוד בסיס מתוקן ומחודש, ועם יותר מ-40 תכונות חדשות.
התמיכה עבור סדרת 1.2 הסתיימה באופן רשמי ב-1 ביוני 2009, אך למרות זאת עדכוני האבטחה היו זמינים עד ל-31 בדצמבר 2009. הגרסה הסופית של גרסת 1.2, 1.2.14, הייתה עדכון אבטחה ותחזוקה אשר פורסמה ב-17 ביולי 2008.
גרסה 1.4 - לאחר שלב בטא ממושך, שוחררה מערכת MyBB 1.4 ב-2 אוגוסט 2008, עם למעלה מ-70 תכונות חדשות, אשר ביניהן כולל פאנל שליטת אדמין במערכת (ACP - Admin Control Panel).
ב-12 באוקטובר 2008, שוחררה גרסת MyBB 1.4.2. בגרסה זו השתנה סוג הרישיון של המערכת, מקניינית לGNU GPL v3. ב-2 במאי 2009, עקב אילוצי זמן, עזב המייסד כריס בולטון והעביר את האחריות על המערכת לדניס צאנג (בעבר שימש כמנהל צוות תמיכה) והוא מצידו קיבל את תפקיד מנהל המוצר של MyBB.
מאט רוגובסקי מאוחר יותר קיבל את האחריות כמנהל צוות התמיכה החדש.
הגרסה הסופית בסדרת 1.4 הייתה 1.4.16, בה פורסם עדכון אבטחה בתאריך ה-17 באפריל 2011. התמיכה עבור הסדרה הסתיימה ב-1 ביולי 2011.
סדרת 1.6 מופעלת תחת רישיון GNU LGPL v3 ודורשת שרת התומך בPHP 5.1.
באפריל 2012, פורסמה הודעה ראשונה באתר הרשמי של המערכת אודות גרסת 1.8 כמערכת שתהווה גרסת ביניים לקראת גרסה 2.0. ביוני 2014 שוחררה גרסת הבטא לקהל הרחב.
המהדורה העיקרית הבאה של MyBB תהיה 2.0, כרגע המערכת נמצאת בשלבי בתכנון / פיתוח מוקדם, המערכת נכתבת מחדש בשיטת MVC.
המערכת צפויה לבוא בעיצוב חדש לחלוטין וכמו כן צפויים שיפורים כמו התאמה מלאה של המערכת למכשירים ניידים וממשק תכנות יישומים אשר יקל על יצירת התאמות אישיות בקוד המערכת של מפעיל הקהילה.
התוספות למערכת MyBB נכתבות בשפת PHP ומשתמשות בטכניקת Hooking - שלא כמו מערכות אחרות כגון WordPress, בהן יש להעלות את התוספות דרך ה-FTP כך שבמערכת MyBB הוספת תוספות למערכת מתבצעות דרך פאנל האדמין.
ערכות הנושא של המערכת נכתבות בשפת XML ונארזות עם התמונות המלוות לערכה.
קובץ ה-XML כולל בתוכו את כל השינויים הנערכים בתבניות ובקובצי העיצוב (CSS).
ישנם יותר מ-2,400 תוספות וערכות נושא למערכת באתר הרשמי שלה.
אתרי תמיכה רבים ל-MyBB מציעים תוספות שלא הועלו לאתר הרשמי של MyBB, ביניהן לעיתים, אף תוספות המופצות בתשלום.
עם שחרורה של מערכת MyBB 1.6 שוחררה מערכת המאפשרת המרה ממערכות פורומים אחרות, ביניהן: Invision Power Board, phpBB, Simple Machines Forum, PunBB, ו-vBulletin ל-MyBB.
בנוסף מאפשרת לאחד שתי מערכות MyBB לאחת.
My Baby Just Cares for Me (בעברית: אהובי דואג רק לי) הוא שיר משנת 1930 שנכתב על ידי וולטר דונלדסון וגאס קאהן.
השיר נכתב במקור עבור העיבוד הקולנועי למחזמר "" בכיכובו של אדי קנטור.
זהו אחד השירים הפופולרים והמזוהים ביותר עם הזמרת והפסנתרנית האמריקנית נינה סימון.
הביצוע המקורי של סימון לשיר פורסם במקור בשנת 1958 באלבומה של סימון Little Girl Blue וזכה להצלחה מועטה במקור עד לשנת 1987 כאשר נעשה שימוש בשיר בפרסומת בטלוויזיה הבריטית לבושם שאנל מספר 5, ובעקבות כך הוא יצא לראשונה כסינגל באותה השנה.
השיר בגרסתה של נינה סימון
סימון הקליטה את השיר במהלך שנת 1958 עבור אלבום הבכורה שלה "Little Girl Blue".
במקביל, במהלך סוף שנות השמונים הסינגל הגיע גם לצמרת המצעדים במספר מדינות שונות ולמקום הראשון במצעד ה-Top 40 ההולנדי.
בעקבות ההצלחה המחודשת של השיר, חברת ההפקות הבריטית Aardman Animations הפיקה במהלך 1987 וידאו קליפ לשיר בטכניקת סטופ מושן בבימויו של פיטר לורד.
גרסאות כיסוי בולטות של השיר ואזכורים בתרבות
פרנק סינטרה ביצע גרסת כיסוי לשיר באלבומו משנת 1965 "Strangers in the Night".
ג'ורג' מייקל ביצע גרסת כיסוי לשיר באלבומו משנת 1999 "Songs from the Last Century" ("שירים מהמאה הקודמת").
סינדי לאופר ביצעה גרסת כיסוי לשיר באלבומה משנת 2003 "At Last".
אמנים בולטים נוספים שביצעו גרסאות כיסוי כוללים את נט קינג קול, מל טורמה, דיק ואן דייק.
My Everything (בעברית: "הכל בשבילי") הוא אלבום האולפן השני של הזמרת האמריקאית אריאנה גרנדה, האלבום יצא ב-25 באוגוסט 2014.
ארבעה סינגלים מהאלבום נכנסו לעשירייה הפותחת במצעד הבילבורד הוט 100, יותר מכל אמן אחר באותה שנה.
האלבום דורג במקום הראשון במצעד האלבומים האמריקאי, בילבורד 200, והפך לאלבום השני ברציפות של הזמרת שמגיע למקום הראשון במצעד זה.
נכון לחודש אוקטובר 2020 צבר האלבום מעל ל-4 מיליארד השמעות בספוטיפיי.
ב-3 במרץ 2014, נודע כי אריאנה תתארח בשיר של כריס בראון מאלבום האולפן השישי שלו X שייקרא "Don't Be Gone Too Long".
השיר אמור היה לצאת לאור כסינגל ב-25 במרץ 2014. עם זאת, תאריך יציאתו נדחה בגלל שבראון, נשלח לכלא והמתין למשפט באשמת תקיפה.
אריאנה הודיעה על העיכוב של השיר, ובאותו הלילה הכריזה בשידור חי כי היא תפצה על עיכוב הסינגל בחשיפת ארבעה שירים חדשים מאלבומה השני.
יומיים לאחר ההכרזה, הודיעה אריאנה כי עקב העיכוב של השיר היא תוציא את הסינגל הראשון מאלבום האולפן השני שלה.
היא סיימה לעבוד על האלבום בסוף מרץ 2014. ב-28 ביוני, היא אישרה כי האלבום ייקרא My Everything וייצא לאור ב-25 באוגוסט 2014.
ב-28 ביוני 2014, הודיעה אריאנה כי אלבומה יהיה זמין להזמנה מראש דרך האתר שלה.
אלו שהזמינו מראש את אלבומה קיבלו גישה בלעדית לשידור מסיבת הבריכה של iHeartRadio, בה הופיעה אריאנה עם שני שירים מאלבומה בשידור חי בפעם הראשונה.
אריאנה גם הודיעה כי היא תצא לסיבוב ההופעות השני שלה לקידום האלבום.
הטור יתקיים מחוץ לארצות הברית, ויהיה לסיבוב הופעות העולמי הראשון שלה.
ב-24 באוגוסט, הופיעה אריאנה בשידור חי בטקס פרסי הווידאו-קליפים של MTV.
במהלך שבוע הוצאתו של אלבומה הופיעה אריאנה בתוכנית הבוקר האמריקאית "The Today Show".
האלבום יצא במספר מדינות ב-22 באוגוסט 2014 וברחבי העולם ב-25 באוגוסט.
עם הוצאתו דורג האלבום במקום הראשון ב-76 מדינות במצעד האלבומים של iTunes.
"Problem" – יצא כסינגל הראשון מתוך האלבום והוא כולל שיתוף פעולה עם הראפרית האוסטרלית איגי אזליה.
הוא יצא למכירה דיגיטלית ב-28 באפריל 2014. השיר דורג לראשונה במקום השלישי במצעד הבילבורד הוט 100 האמריקאי ומכר 438,000 עותקים בשבוע הראשון לצאתו, מה שהופך אותו לשיר הרביעי המצליח ביותר בשבועו הראשון של זמרת בעולם.
הסינגל הגיע למעמד פלטינה מחומשת בארצות הברית (נחשב לאחד הסינגלים הנמכרים ביותר באותה שנה ובכל הזמנים) והגיע למקום השני בבילבורד הוט 100 ולעשירייה הפותחת ביותר מ-20 מצעדים בעולם.
"Break Free" – הוא הסינגל השני מתוך האלבום.
השיר יצא ב-2 ביולי 2014 והוא הופק על ידי המפיק האלקטרוני זד.
השיר זכה להצלחה רבה ולביקורות טובות, הגיע למקום רביעי במצעד ה"בילבורד הוט 100", מקום ראשון במצעד שירי הדאנס ולעשירייה הפותחת בעוד יותר מ-20 מצעדים בעולם.
"Best Mistake" – בשיתוף הראפר ביג שון, יצא ב-12 באוגוסט 2014 כסינגל שיווקי עבור אלו שהזמינו את האלבום מראש.
זמן קצר לאחר הוצאתו הגיע השיר למקום הראשון במצעד הסינגלים של iTunes.
השיר מכר 104,000 עותקים בשבוע הראשון להוצאתו ודורג במקום השישי במצעד השירים הדיגיטליים.
בנוסף, דורג הסינגל במקום 49 במצעד הבילבורד הוט 100.
"Bang Bang" – שיר שהוקלט על ידי הזמרת ג'סי ג'יי בהשתתפות גרנדה והראפרית ניקי מינאז'.
השיר הוא הסינגל הראשון מאלבום האולפן השלישי של ג'סי ג'יי, Sweet Talker, והוא גם מופיע בגרסה המורחבת של אלבום האולפן השני של גרנדה.
השיר זכה להצלחה עולמית עצומה והגיע למקום 3 במצעד הבילבורד הוט 100 ולעשירייה הפותחת בעוד יותר מ-20 מצעדים בעולם.
ב-27 באוגוסט, דיווח בילבורד כי האלבום צפוי למכור מעל ל-160,000 עותקים בשבוע הראשון להוצאתו בארצות הברית.
האלבום דורג במקום הראשון במצעד האלבומים האמריקאי, בילבורד 200 ומכר 169,000 עותקים בשבוע הראשון להוצאתו, ובכך הצליחה אריאנה לדרג את האלבום השני ברציפות שלה במקום הראשון בארצות הברית, והפכה לאמנית הראשונה שעשתה זאת מאז הזמרת הסקוטית סוזאן בויל.
האלבום הגיע למעמד של אלבום פלטינה כפולה לאחר שמכר למעלה משני מיליון עותקים בארצות הברית.
My Everything (Tenth Anniversary Edition) הוא מהדורה מחודשת של אלבום האולפן השני של אריאנה גרנדה My Everything (2014), לציון יום השנה העשירי ליציאתו המקורית של האלבום.
הפתעה שיצאה ב-22 באוגוסט 2024, המהדורה המחודשת זמינה בשני פורמטים: מהדורת דלוקס דיגיטלית ואריך-נגן דלוקס.
המהדורה המחודשת הדיגיטלית כוללת את רצועות הבונוס "Too Close" ו-"Cadillac Song", שהיו בעבר בלעדיות לתקליטור טארגט.
מהדורת הוויניל זמינה להזמנה מוקדמת ב-22 באוגוסט; הוא כולל את רשימת הרצועות המקורית, רצועות בונוס דיגיטליות ורצועות הדלוקס שלא היו זמינות בעבר בפורמט ויניל: "Bang Bang", "Only 1", "You Don't Know Me".
בנוסף, ויניל מוגבל בגודל 7 אינץ' של הסינגלים של האלבום "Problem", "Break Free", "Love Me Harder" ו-"One Last Time" הונפק ב-26 באוגוסט, ואחריו חבילה דיגיטלית הכוללת גרסאות קפלה וגרסאות אינסטרומנטליות של הסינגלים האלה יחד עם "Bang Bang" ב-27 באוגוסט.
לאחר יציאת המהדורה המחודשת, רצועות האלבום ראו זינוק בסטרימינג בספוטיפיי, נע בין עלייה של 115% ל-545% בסטרימינג בארצות הברית ב-22 באוגוסט 2024.
המהדורה המחודשת מכילה את חמש עשרה הרצועות היוקרתיות, כמו גם את הרצועות הבלעדיות בעבר במהדורת Target "Cadillac Song" ו-"Too Close".
+ תאריכי יציאות לאור ופורמטים עבור My Everything (Tenth Anniversary Edition)אזורתאריך יציאהפורמט (ים)חברת תקליטיםהערותכלל העולם22 באוגוסט 2024הורדה דיגיטלית • הזרמת מוזיקהריפבליק רקורדס6 בדצמבר 2024אריך-נגן
mv (קיצור של המילה move, שמשמעותה בעברית "להזיז") היא פקודה במערכת ההפעלה יוניקס ובמערכות הפעלה דמויות יוניקס אשר משמשת להזזת קבצים או תיקיות ממקום אחד לאחר.
הפקודה משמשת גם לשינוי שמם של קבצים, שכן פעולת שינוי שם הקובץ מתפרשת על ידי מערכת הקבצים כמעבירה אותה משם מסוים לשם אחר.
על מנת להזיז קובץ באמצעות הפקודה mv, על המשתמש להיות בעל הרשאות כתיבה לתיקייה בה נמצא הקובץ, ולתיקיית היעד.
באופן כללי, השימוש בפקודה הוא כדלקמן:
דוגמה לשינוי שם קובץ ולהעתקת הקובץ למיקום אחר:
My First Story (מוכר כ- MY FIRST STORY) היא להקת רוק יפנית אשר נוסדה ב-2011.
Hiro- מוריאוצ'י הירוקי ("הירו"), נולד ב-25 ינואר 1994, סולן הלהקה.
אחיו הצעיר של טאקה, סולן להקת הרוק המצליחה ONE OK ROCK.
Nob- קאטו נובואקי ("נוב"), נולד ב-14 אוקטובר 1984,בסיסט הלהקה.
Teru- נישיזאווה טרוקי ("טרו"), נולד ב-28 מאי 1992, גיטריסט הלהקה.
Masack- קוג'ימה מאסאקי ("מאסאק"), נולד ב-3 ינואר 1988,מתופף הלהקה.
MyHeritage היא חברת היי-טק ישראלית המפתחת פלטפורמה לגילוי, שימור ושיתוף היסטוריה משפחתית בטכנולוגיה של הצלבת מידע.
לחברה משרדים באור יהודה ומשרדים נוספים בתל אביב, בקליפורניה וביוטה שבארצות הברית, בטורונטו שבקנדה ובקייב שבאוקראינה.
בנובמבר 2016 השיקה MyHeritage בדיקת DNA ביתית הנמכרת ברחבי העולם.
תוצאות הבדיקות הגנטיות מאפשרות למשתמשים לאתר קרובי משפחה ולקבל מידע מפורט על מקורותיהם האתניים והגאוגרפיים.
בדיקת הDNA הזאת לא ניתנת למכירה בישראל בשל החשש לגילוי ממזרים.
בפברואר 2021 נמכרה החברה לקרן "פרנסיסקו פרטנרס" תמורת כ-600 מיליון דולר.
כיום יש ל-MyHeritage שלושה מיליארד פרופילים ו-41 מיליון אילנות יוחסין.
החברה נוסדה ב-2003 על ידי גלעד יפת (המשמש עד היום כמנכ"ל החברה) בביתו שבמושב בני עטרות.
לאחר הצטרפות כמה עובדים עברה החברה לווילה סמוכה באותו מושב.
ההשקעה הראשונה בחברה נעשתה ב-2005 על ידי יובל רכבי מ-BRM ואביב רייז, שהשקיעו סכום של 700,000 דולר; ב-2006 השקיעה קרן Accel 15 מיליון דולר, וב-2008 החברה גייסה כ-15 מיליון דולר מקרנות ההון-סיכון Index Ventures ו-Accel.
באותה שנה רכשה MyHeritage את חברת Kindo, רשת חברתית משפחתית שהייתה אז פופולרית באירופה.
בדצמבר 2011 הושקה גרסת אפליקציית המובייל הראשונה של החברה למכשירי אייפון, אייפד, ו-Android.
ב-2012 חצתה MyHeritage את רף מיליארד הפרופילים של אילנות היוחסין באתר.
באותה שנה השיקה החברה את "™SuperSearch", מנוע החיפוש שלה, שיכול לבצע חיפוש ביותר מ-9 מיליארד רשומות היסטוריות.
בספטמבר 2012 הושקה טכנולוגיית ה-™Record Matching, המשווה מיליארדי רשומות היסטוריות ל-3 מיליארד הפרופילים באילנות היוחסין שבשרתי החברה, ומדווחת על התאמה בין רשומה היסטורית לקרובים המופיעים באילן היוחסין שלו.
ב-2013 הכריזה MyHeritage על הוספה למאגר הרשומות ההיסטוריות שברשותה של כל הרשומות ההיסטוריות ממפקדי האוכלוסין בארצות הברית, שנערכו בין 1790–1940. באותה שנה השיקה חברת מיי-הריטג' את ה-Record Detective: טכנולוגיה המקשרת בין רשומה היסטורית בודדת לרשומות אחרות וקשרים באילנות יוחסין.
הטכנולוגיה מגלה קשרים משפחתיים על ידי הפיכת רשומה אחת למעין "דלת" אל רשומות אחרות.
באוקטובר 2013 MyHeritage יצרה שותפות אסטרטגית עם FamilySearch – ארגון מוביל בתחום הגנאלוגיה.
במסגרת שותפות זו, נוספו למאגר החברה מיליארדי רשומות היסטוריות ופרופילים באילנות יוחסין, המכסים מאות שנים.
MyHeritage השיקה יוזמה משמעותית בתחום ההיסטוריה המשפחתית בארצות הנורדיות בדצמבר 2013, כשהוסיפה עוד כמה מיליוני רשומות היסטוריות מארצות אלו למאגריה.
בפברואר 2014 MyHeritage חברה לאתר BillionGraves בפרויקט גלובלי לדיגיטציה ושימור של בתי עלמין.
באוקטובר 2014 יזמה MyHeritage שותפות עם EBSCO Information Services לאפשר כניסת חברת MyHeritage לספריות ומוסדות חינוך בעולם כולו.
בנובמבר 2014 MyHeritage הכריזה על שותפויות אסטרטגיות בהולנד, ויצאה לראשונה בקמפיין פרסום בטלוויזיה.
בנובמבר 2014 החברה שילבה את טכנולוגיות ה-Matching שלה בתוכנות הגנאלוגיה של Rootsmagic ו-Family Historian.
בדצמבר 2014 השיקה MyHeritage את ™Instant Discoveries – יכולת המאפשרת למשתמשי האתר לגלות קרובי משפחה ולבנות אילן יוחסין בקלות ובמהירות.
בדצמבר 2014 הודיעה החברה שהיא תבצע דיגיטציה ותוסיף למאגריה מעל ל-120 מיליון רשומות היסטוריות מדנמרק, כחלק מהסכם עם הארכיון הלאומי הדני לאינדוקס רשומות כנסייה ומפקדי אוכלוסין מהשנים 1646-1930.
בינואר 2015 חשפה החברה את תוכנת ההיסטוריה המשפחתית שלה Family Tree Builder, בגרסה המתאימה גם ל-Mac OS.
בפברואר 2015 MyHeritage חצתה כבר את רף 6 מיליארד הרשומות ההיסטוריות במאגריה, עם הוספתן של עוד 900 מיליון רשומות למאגריה במסגרת שיתוף הפעולה עם FamilySearch.
במאי 2015, MyHeritage השיקה את אפליקציית המובייל שלה בעיצוב חדש ל-iOS ו-Android.
ביולי 2015 השיקה החברה טכנולוגיה בשם Global Name Translation, העוקפת את מחסום השפה במחקר ההיסטוריה המשפחתית.
בספטמבר 2016 בישרה MyHeritage שהיא במחצית הדרך בפרויקט התיעוד והדיגיטציה של כלל המצבות המצויות בישראל וכי המשימה תושלם עד סוף 2018. בכך תהיה ישראל למדינה הראשונה בעולם שבה מתועדות כל המצבות בכל בתי העלמין, כשהמידע יהיה נגיש וחינמי לטובת הכלל.
בנובמבר 2016 השיקה MyHeritage בדיקות DNA ביתיות הנמכרות בכל רחבי העולם.
תוצאות הבדיקות הגנטיות הללו מאפשרות למשתמשים איתור קרובי משפחה וקבלת מידע מפורט לגבי מוצאם האתני ומיקומם הגאוגרפי.
בפברואר 2017 הודיעה MyHeritage על מינויו של יניב ארליך, פרופ' למדעי המחשב באוניברסיטת קולומביה וחוקר בכיר בתחום הגנטיקה, כמדען הראשי בחברה שיוביל את המחקר בתחום ה-DNA.
במאי 2017 הודיעה MyHeritage כי בדיקת ה-DNA הביתית שלה תעניק למשתמשים ניתוח אתני הכולל 42 מוצאים אתניים וגאוגרפיים שונים, יותר מכל חברה גדולה אחרת בתחום.
באוגוסט 2017 רכשה מיי הריטג' את חברת Millennia, בעלת תוכנת הגנאלוגיה Legacy Family Tree, ואת פלטפורמת הסמינרים המקוונים שלה.
במרץ 2018 השיקה MyHeritage פרויקט פילנתרופי עולמי בשם DNA Quest, לאיחוד בני משפחה מאומצים עם בני משפחתם הביולוגית, באמצעות בדיקות DNA והצלבתן עם מאגרי MyHeritage.
במסגרת הפרויקט העניקה במתנה לציבור 15,000 ערכות DNA בשווי כולל של מעל מיליון דולר.
ביוני 2018 הודיעה החברה כי בשל פריצת אבטחה דלפו כתובות אימייל של כ-92 מיליון משתמשים, לצד סיסמאות מוצפנות בצורה חד כיוונית (Hash), שמהן לא ניתן לחלץ את סיסמאות המשתמש; החברה הודיעה במקביל כי בכוונתה לשפר את אבטחת האתר.
במרץ 2020, בעיצומה של התפרצות נגיף הקורונה בישראל, ייבאה החברה מעבדת בדיקות קורונה, שאפשרה לבצע כ-10 אלפים בדיקות ביום.
נכון לאמצע אפריל 2021, בוצעו במעבדה כ-3.25 מיליון בדיקות בסך הכל.
בפברואר 2010, רכשה MyHeritage את Germany Online Social Networking GmbH (OSN), שהפעילה אתרי גנאלוגיה ב-10 שפות ביותר מ-15 מדינות.
אתרים אלה כללו, בין היתר, את verwandt.de בגרמניה, moikrewni.pl בפולין, ו-dynastree.com בארצות הברית.
OSN הוקמה ב-2007 כשהשיקה את האתר בגרמניה, וגדלה עד שהכילה מעל 10 מיליון אילנות יוחסין ו-100 מיליון פרופילים של אנשים, בתוך שנתיים.
ברכישה זו הוסיפה MyHeritage כמה יכולות חדשות וכן הרחיבה את בסיס המשתמשים שלה.
ביוני 2011 רכשה MyHeritage את הרשת החברתית-משפחתית מפולין, "Bliscy.pl", מחברת האינטרנט הפולנית Wirtualna Polska.
בנובמבר 2011 מיי הריטג' רכשה את החברה האמריקאית "FamilyLink.com" - שירות בתשלום המספק גישה למאגר גדול של חומר היסטורי הכולל מפקדי אוכלוסין, רישומי לידה, נישואין ופטירה, וכן ארכיון נרחב של עיתונים היסטוריים.
בנובמבר 2012 רכשה מיי הריטג' את Geni, אתר אינטרנט שעניינו בניית אילן יוחסין גלובאלי.
2013 – מיי הריטג' נבחרה על ידי עיתון "גלובס" לסטארט-אפ המבטיח של השנה, מתוך כ-4,800 סטארט-אפים שנסקרו במסגרת התחרות.
2013 – מיי הריטג' הוכרה על ידי פירמת ראיית החשבון דלויט כאחת מ-10 חברות הטכנולוגיה הצומחות ביותר באירופה, במזרח התיכון ובאפריקה.
MyHeritage הוא אתר גלובלי לחקר היסטוריה משפחתית, התומך ב-42 שפות שונות.
אחד השירותים העיקריים שמציע האתר הוא בניית אתר משפחתי המאפשר לחבריו לבנות אילן יוחסין, להתחבר לקרובי משפחה ולשמור על קשר עימם, לתעד את חיי אבותיהם, לשתף תמונות היסטוריות, אירועים וסרטוני וידאו.
יוצרי האתר המשפחתי יכולים להזמין בני משפחה אחרים להצטרף לאתר ולהשתתף במחקר ההיסטוריה המשפחתית שלהם.
ברשות MyHeritage בסיס נתונים עצום ובו כ-9 מיליארד רשומות היסטוריות הכוללות תעודות לידה, תעודות פטירה, רישומי נישואין, רשומות צבאיות, מפקדי אוכלוסין ורישומי הגירה.
באמצעות מנוע החיפוש "SuperSearch", יכולים משתמשי האתר לחפש מידע על משפחתם במאגר רשומות זה.
"SuperSearch" מכיל גם את האוסף הגדול בעולם של עיתונים היסטוריים.
בדצמבר 2017 השיקה MyHeritage אוסף ייחודי של בקשות התאזרחות בפלשתינה מימי המנדט הבריטי.
האוסף כולל רשומות המתעדות את מאמציהם של אינדיבידואלים, בעיקר יהודים, לעיתים עם כל בני משפחתם, לקבל אזרחות בפלשתינה שתחת המנדט הבריטי, באותה תקופה.
באוסף ניתן למצוא תמונות, תיאורים היסטוריים, דרכונים וטפסים שונים אחרים, המספקים פרטים על כל אחד ממגישי הבקשה.
MyHeritage מאפשרת למשתמש לשמור ולשתף תמונות משפחתיות וסרטוני וידאו.
הוספת תמונות לאילן יוחסין מפיחה בו רוח חיים, והופכת אותו מרשימה של שמות ועובדות בלבד, לנכס משפחתי של ממש.
ניתן לשתף את התמונות עם בני משפחה, ולשמרן למען הדורות הבאים.
MyHeritage מאפשרת למשתמש ליצור תרשים של עץ משפחתו, ולשתפו עם חברים ובני משפחה - בחינם.
ניתן לבחור אחד מ-18 סגנונות תרשים שונים, ולהתאים אישית את הרקע, הגופן, הצבעים, מסגרות התמונות, גבולות התרשים והכותרות.
משתמשים יכולים לבחור את המידע שיוצג בתרשים - כגון שמות, תאריכי לידה, ימי נישואין, תמונות אישיות ומידע ביוגרפי נוסף.
אפשר לשמור תרשימים כקובצי PDF ולשתפם עם משפחה וחברים.
בנוסף, ניתן להדפיס את התרשימים בהדפסה מקצועית כפוסטר, ולשלוח ליעדים רבים בעולם.
FTB) Family Tree Builder) היא תוכנת גנאלוגיה המאפשרת למשתמש לבנות אילנות יוחסין.
התוכנה הבסיסית זמינה להורדה בחינם, ללא מגבלות, אך דורשת הרשמה.
משתמשים יכולים לשלם כדי לממש יכולות נוספות של התוכנה, אשר זמינות בגרסת ה-Premium שלה.
משתמשי התוכנה יכולים להוסיף תאריכי לידה, פטירה, נישואין, הערות אודות מקום מגורי אבותיהם, מקצוע שבו עסקו, תמונות ואף תחביבים ותחומי עניין.
בנוסף, התוכנה יוצרת תרשימים המראים כיצד שני אנשים מקושרים ביניהם.
משתמשי התוכנה יכולים לבנות את אילן היוחסין שלהם בצורה שאינה מקוונת (offline), או באתר מאובטח.
ניתן לסנכרן אילנות יוחסין שנבנו offline עם אתר משפחתי מקוון.
FTB משתמשת ביכולת ה-Smart Matching של MyHeritage, הסורקת את מאגר הנתונים של MyHeritage כדי למצוא התאמות בין אנשים באילנות יוחסין שונים.
התוכנה בודקת את השם, תאריך הלידה, ופרטי ההורים של אנשים המופיעים בכלל אילנות היוחסין ב-MyHeritage, ומודיעה למשתמש כאשר היא מוצאת התאמה לאילן היוחסין שלו.
המשתמש יכול לאשר את ההתאמה או לדחות אותה.
יכולת זו מאפשרת למשתמשים לשתף את אילנות היוחסין ואת המחקר הגנאלוגי שלהם עם קהילת המשתמשים של MyHeritage, אם הם מעוניינים בכך.
בפברואר 2016 MyHeritage הוציאה לשוק את גרסה 8.0 של Family Tree Builder הזמינה למשתמשי Windows ו-Mac OS.
הגרסה המעודכנת כוללת יכולות חדשות כמו סנכרון דו-כיווני, המאפשר למשתמשים לערוך את אילן היוחסין שלהם מהתוכנה, מאתר האינטרנט או מאפליקציית המובייל של החברה, תוך שמירה על עדכניות האילן בכל הפלטפורמות.
יכולות נוספות שהוצגו בגרסה זו כוללות Record Matches, ו-Unicode.
בנוסף, תוכנת ה-FTB כוללת טכנולוגיית זיהוי פנים, מפות המבוססות על אינטגרציה עם גוגל מפות, וכן את Smart Research – טכנולוגיה המתחקה אחרי אנשים המופיעים באילן היוחסין של המשתמש, במגוון מאגרי נתונים גנאלוגיים.
MyHeritage פיתחה מגוון טכנולוגיות המקדמות את חקר ההיסטוריה המשפחתית.
טכנולוגיית ה-™Smart Matching של MyHeritage מחפשת התאמות בין כל אילן יוחסין באתר לבין יותר מ-1.7 מיליארד אנשים המופיעים ב-28 אילנות יוחסין שונים ב-MyHeritage.
הטכנולוגיה מוצאת באופן אוטומטי אנשים באילן היוחסין של המשתמש, המופיעים באילנות יוחסין של משתמשים אחרים.
משתמשי האתר מקבלים התראות על מציאת ההתאמות, וכך הם יכולים ללמוד על ההיסטוריה המשפחתית שלהם אחד מרעהו, וליצור קשר האחד עם השני.
בחיפוש ההתאמות, הטכנולוגיה מתגברת על הבדלים בין עצים שונים כגון איות, פונטיקה ויחסים בין האנשים המופיעים בהם.
טכנולוגיית ה-Record Matches מוצאת באופן אוטומטי רשומות היסטוריות רלוונטיות לכל בן משפחה המופיע באילן היוחסין של המשתמש, למשל רישומי לידה, מצבות או רשומות ממפקדי אוכלוסין.
הטכנולוגיה מחפשת רשומות כאלה במאגר עצום של 6.1 מיליארד רשומות.
זוהי הטכנולוגיה הראשונה והיחידה בעולם למציאת התאמות כאלה בעיתונים היסטוריים, ספרים ומסמכים טקסטואליים אחרים, באמצעות ניתוח סמנטי.
בנוסף, זוהי הטכנולוגיה הראשונה המסוגלת לתרגם שמות בין שפות שונות.
משתמשים מקבלים הודעות על כל רשומה במאגר הנתונים, שנמצאה מתאימה לאדם המופיע באילן היוחסין שלהם.
משתמשים יכולים לאשר התאמות מדויקות וכך להוסיף מידע היסטורי ישירות לאדם הרלוונטי באילן היוחסין שלהם.
אם רשומה מסוימת כוללת גם מידע על קרוב משפחה חדש שאיננו נמצא באילן, ניתן בקלות להוסיף את הקרוב החדש לאילן, מתוך הרשומה.
™Record Detective היא הטכנולוגיה הראשונה מסוגה לאיתור כיווני חקר חדשים ותגליות, על ידי הפיכת רשומה היסטורית אחת ל"דלת" המובילה לרשומות נוספות.
רשומה שהתגלתה במאגר הנתונים של MyHeritage מביאה עימה סיכום של רשומות נוספות ואנשים באילנות יוחסין, הקשורים אליה בצורה כלשהי.
לדוגמה: רשומה מתוך מפקד האוכלוסין בארצות הברית עשויה להוביל לרשומות נוספות המתייחסות לאותו אדם משנים קודמות או מאוחרות יותר, ולרשומות המתייחסות למשפחתו הגרעינית.
הטכנולוגיה עשויה להציג למשתמש רשומות כגון מצבות, מאמרים בעיתונים, או מסמכי הגירה השייכים לבת/בן-זוגו של האדם אותו חיפש, לילדיו או להוריו, בדיוק גבוה מאוד וכמעט ללא "התראות שווא".
כדי להשתמש ב-™Instant Discoveries, משתמשים חדשים הנרשמים למיי הריטג' מתבקשים להכניס מידע בסיסי על שבעה קרובי המשפחה הקרובים אליהם ביותר – המשתמש, הוריו, ו-4 הסבים והסבתות.
מספר שניות בלבד לאחר מכן, המשתמש מקבל ™Instant Discoveries – תגליות מיידיות על אבותיו וקרובי משפחתו, המאפשרות לו להגדיל את אילן היוחסין שלו בצורה מיידית.
MyHeritage משווה במהירות את אילן היוחסין הבסיסי שיוצר המשתמש למיליארדי אנשים ורשומות היסטוריות במאגריה, מאתרת את הרשומות המוסיפות כמה שיותר מידע לאילן היוחסין, ומציעה את המידע הזה למשתמש ב-™Instant Discovery.
המשתמש יכול לאשר את ההתאמות בקליק אחד, בחינם, או לדלג עליהן ולקבל התאמות נוספות.
יכולת זו זמינה כעת גם למשתמשים קיימים של MyHeritage, ולא רק בעת תהליך הרישום של משתמש חדש.
™Global Name Translation היא טכנולוגיה חדשה וייחודית ל-MyHeritage, המסייעת לפרוץ את מחסום השפה.
הטכנולוגיה מתרגמת באופן אוטומטי שמות ברשומות היסטוריות ואילנות יוחסין משפה אחת לאחרת, בדיוק מרבי, ויוצרת את התרגומים האפשריים, כדי להקל על מציאת התאמות בין שמות בשפות שונות.
בנוסף, חיפוש ידני במאגר הרשומות ההיסטוריות של MyHeritage באמצעות SuperSearch מניב תוצאות בשפות שונות, המתורגמות בחזרה לשפה בה חיפש המשתמש.
אתר Gencircles היה קהילה אינטרנטית של גנאלוגים מושבעים בעלי אילנות יוחסין גדולים.
בזמנו, היה GenCircles האתר השני בגודלו מבחינת מספר אילנות היוחסין שהועלו אליו, עם מעל 160 מיליון אנשים ויותר מ-400 מיליון רשומות.
Family Tree Legends, תוכנת ה-desktop של GenCircles, הייתה תוכנת הגנאלוגיה השנייה בעולם מבחינת היקף המכירות.
כיום, היא כבר לא זמינה להורדה.
טכנולוגיית ה-Smart Matching של MyHeritage התפתחה מטכנולוגיית ההתאמה של GenCircles.
MyHeritage רכשה את Kindo, רשת חברתית-גנאלוגית קטנה מאירופה, ב-2007. רכישה זו הרחיבה את פעילותה של MyHeritage באירופה, באמצעות הצוות הקיים של Kindo.
ב-2010 MyHeritage רכשה את OSN Group, שהורכבה מ-7 אתרי גנאלוגיה שונים שהציעו אילנות יוחסין מקוונים, מיזוג בין עצים, ועוד.
אתרים אלה היו זמינים ב-14 שפות שונות.
כתוצאה מהרכישה, MyHeritage גדלה ל-540 מיליון פרופילים באילנות יוחסין, עם 47 מיליון משתמשים פעילים ו-13 מיליון אילנות יוחסין.
לאחר השקתה ב-2007, OSN Group גדלה מהר במדינות אירופאיות כמו גרמניה ופולין, וכן בשווקים מתעוררים כמו ברזיל.
אילנות היוחסין באתרי הקבוצה עבדו במודל שונה מאלה של MyHeritage.
אילנות אלה התמזגו האחד עם השני, כך שלעיתים קרובות עבד מספר רב של אנשים על חלקים שונים של אילן יוחסין אחד, מבלי שידעו אחד על השני.
רכישת Bliscy ו-Zooof הגיעה מיד אחרי הרכישה של Verwandt, ב-2010. Bliscy הייתה חברה מובילה בשוק הפולני, ו-Zooof בשוק ההולנדי.
הרכישות הרחיבו את MyHeritage לכדי 56 מיליון משתמשים רשומים ו-760 מיליון פרופילים באילנות יוחסין.
FamilyLink.com ו-WorldVitalRecords.com, שנוסדו ב-2006, הם שירותים בתשלום המספקים גישה למאגר עצום של רשומות היסטוריות.
רשומות אלה כוללות כמה מיליארדי נפשות מתוך מפקדי אוכלוסין, רישומי לידה, פטירה ונישואין, וכן את האוסף המקוון הנרחב ביותר של עיתונים היסטוריים.
רכישת שתי החברות ב-2011 הייתה כניסתה הראשונה של MyHeritage לעולם המידע ההיסטורי.
משרדי החברות ממוקמים ביוטה, ארצות הברית.
בנובמבר 2012 רכשה MyHeritage את Geni, אתר גנאלוגיה ורשת חברתית, שמטרתו היא יצירת עץ משפחה עולמי.
אמנם פרופילים משפחתיים נשמרים כפרטיים, אך מטרת Geni היא ליצור אילן יוחסין משותף של אבות משותפים.
על ידי שילוב המחקר בתוך אילן יוחסין יחיד שעליו עובדים משתמשי האתר יחד, משתמשים יכולים להתרכז בבדיקת מידע ומציאת כיווני מחקר חדשים, ללא צורך לשכפל חקר קיים שהתבצע על ידי אחרים.
מעל ל-98.6 מיליון פרופילים נוצרו ב-Geni על ידי יותר מ-5.8 מיליון משתמשים נכון לדצמבר 2010.
MyHeritage גייסה עד היום 49 מיליון דולר, ב-5 סבבי גיוס.
MyHeritage מציעה למשתמשיה 5 סוגי מנויים:
שימוש בחינם, המוגבל עד 250 אנשים באילן היוחסין
מנוי פרימיום (Premium) – עד 2500 אנשים באילן היוחסין, נפח אחסון מוגדל, Smart Matching, עדיפות בשירות הלקוחות, ויכולות נוספות.
מנוי פרימיום פלוס (PremiumPlus) – מספר בלתי מוגבל של אנשים באילן היוחסין, נפח אחסון בלתי מוגבל, Smart Matching, Instant Discoveries, חיפוש באילנות יוחסין, ויכולות נוספות.
מנוי מידע (Data) – גישה מלאה ל-SuperSearch, מנוע החיפוש לרשומות היסטוריות הכולל למעלה מ-9 מיליארד רשומות היסטוריות מכל העולם ו-Record Matches.
מנוי Complete - שילוב של מנוי פרימיום פלוס (PremiumPlus) ומנוי מידע (Data).
MyHeritage מקיימת פעילויות רבות למען הקהילה, ללא מטרות רווח, בכללן פעילות למציאת יורשים של רכוש מימי מלחמת העולם השנייה, השבת רכוש גנוב ליורשיו החוקיים, ופרויקט גלובלי בשיתוף BillionGraves לדיגיטציה ושימור בתי העלמין בעולם.
ב-2014 הסופרת והמפיקה זוכת פרס אמי, איווט מנסיס קורפורון, פנתה ל-MyHeritage וביקשה סיוע באיתור צאצאיו של חייט יהודי, שהוסתר מפני הנאצים באי היווני אריקוסה במהלך מלחמת העולם השנייה.
MyHeritage נענתה לאתגר ויצאה למסע לחשיפת הסוד שהוסתר שנים רבות.
אנשי החברה הצליחו לאתר את משפחת החייט בישראל וארצות הברית.
באותה שנה השתתפו אנשי החברה בטקס רשמי על האי, לציון גבורתם של תושבי האי, במהלך הצלתה של משפחת החייט מידי הנאצים.
איתור המשפחה היווה נקודת ציון משמעותית במחקר מקיף ומתמשך שערכה MyHeritage על הקהילה היהודית בקורפו במשך כשנתיים.
במרץ 2014 השיקה MyHeritage פרויקט גלובאלי של תיעוד ודיגיטיזציה של בתי העלמין ברחבי העולם.
ישראל נבחרה כיעד הראשון לתיעוד של כלל המצבות בכל בתי העלמין.
התאריך המשוער לסיום הפרויקט בישראל: סוף 2018.
ביולי 2015 MyHeritage חקרה את ההיסטוריה המשפחתית של אחד הסמלים הגדולים ביותר של ארצות הברית, הדוד סם, ואיתרה את קרובי משפחתו החיים בארצות הברית.
MyHeritage חקרה ומצאה יורשים חוקיים לנכסים שהוחרמו מבעליהם בזמן מלחמת העולם השנייה, והצליחה להשיב יצירות אמנות שנבזזו – לבעליהם החוקים.
במאי 2016 השיקה MyHeritage פרויקט פרו בונו (חינמי) עולמי יוצא דופן, לתיעוד ההיסטוריה המשפחתית של תרבויות נכחדות של שבטים ברחבי העולם, ושימור ההיסטוריה הייחודית של אותם שבטים, שאינם נגישים לטכנולוגיה, למען הדורות הבאים.
במסגרת הפרויקט יצאו משלחות של החברה לתעד את אורח חייהם של בני שבט ההימבה שבנמיביה, שבטים שונים בפפואה גינאה החדשה ובני שבט הננץ שבסיביר.
בספטמבר 2016 החלה MyHeritage, בשיתוף פעולה עם השדולה בכנסת לחקר האמת בפרשת ילדי תימן בראשות ח"כ נורית קורן (לאחר מכן הוקמה גם ועדה בנושא אשר שמה היה הוועדה המיוחדת לפרשת היעלמותם של ילדי תימן, המזרח והבלקן), בהקמת מאגר גנטי לאיחוד משפחות ילדי תימן, המזרח והבלקן.
במסגרת הפרויקט, שיזמה MyHeritage ונעשה ללא מטרת רווח, על חשבונה, ביצעה כ-1000 בדיקות DNA לבני משפחות של ילדים שנעלמו ולמאומצים הסבורים כי הם קשורים לפרשה.
בחודש ינואר 2017 הודיעה MyHeritage כי הצליחה בזכות המאגר הגנטי למצוא עבור יהודה קנטור, מאומץ ממוצא תימני, את בני משפחתו הביולוגית ולאחדו עם חמשת אחיו למחצה.
איחוד משפחה נוסף במסגרת המאגר הגנטי של ילדי תימן התאפשר בינואר 2018, אז מצאה ורדה פוקס את אחותה הביולוגית עופרה מזור.
שיתוף פעולה עם מכוני מחקר ומוסדות אקדמאיים
החברה פועלת בשיתוף פעולה עם ארגוני מחקר בישראל ומחוצה לה, ביניהם: "המרכז לגניאלוגיה יהודית ע"ש דאגלס א' גולדמן" ו-מאגר השמות המשפחה ע"ש ממי דה-שליט הפועלים ב"בית התפוצות" באוניברסיטת תל אביב.
כמו כן גם בשיתוף פעולה עם המכון לחקר המשפחה היהודית הנמצא בסמוך ועם אוניברסיטאות נוספות.
בנוסף עובדת החברה בשיתוף פעולה עם החברה הגנאלוגית הישראלית, האיגוד הבינלאומי של חברות לגנאלוגיה יהודית ועם הפדרציה לחברות גניאולוגיות.
"ערכות ביתיות לבדיקות דנ"א הפכו לטרנד צרכני בארצות הברית.
בעבור מאה דולר ניתן לרכוש ערכה לבדיקה ביתית מאחת מהחברות המספקות שירות זה, לירוק למבחנה או לגרד קצת מפנים הלחי בעזרת צמרון, ולקבל כעבור מספר שבועות מיפוי של אילן היוחסין שלך, לרבות מוצא אתני.